Diari Oficial de la Generalitat Valenciana


Sumari del DOGV 9493, del 20-12-2022 (2022/12898)

RESOLUCIÓ de 2 de desembre de 2022, de la directora general de l'Institut Valencià de Competitivitat Empresarial (IVACE), per la qual es convoca el procés excepcional d'estabilització pel sistema de concurs de mèrits per a cobrir les places incloses en la Resolució de 26 de maig de 2022, de la directora general de l'Institut Valencià de Competitivitat Empresarial (IVACE), per la qual es dona publicitat a l'oferta d'ocupació pública d'estabilització de l'IVACE de 2022, aprovades i pendents de convocatòria, i s'executa la Llei 20/2021, de 28 de desembre, de mesures urgents per a la reducció de la temporalitat en l'ocupació pública.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9493

Data del DOGV
:   20-12-2022

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2022/12653


Data del document
:   02-12-2022

Organisme emissor
:   Institut Valencià de Competitivitat Empresarial

Tipus de document
:   Resolució

Correcció d'errades

Anàlisi jurídica

 Descriptors 

:   * concurs administratiu

RESOLUCIÓ de 2 de desembre de 2022, de la directora general de l'Institut Valencià de Competitivitat Empresarial (IVACE), per la qual es convoca el procés excepcional d'estabilització pel sistema de concurs de mèrits per a cobrir les places incloses en la Resolució de 26 de maig de 2022, de la directora general de l'Institut Valencià de Competitivitat Empresarial (IVACE), per la qual es dona publicitat a l'oferta d'ocupació pública d'estabilització de l'IVACE de 2022, aprovades i pendents de convocatòria, i s'executa la Llei 20/2021, de 28 de desembre, de mesures urgents per a la reducció de la temporalitat en l'ocupació pública. [2022/12442]  
En data 29.12.2021 va ser publicada en el Boletín Oficial del Estado, la Llei 20/2021, de 28 de desembre, de mesures urgents per a la reducció de la temporalitat de l'ocupació pública. L'esmentada Llei autoritza un nou procés d'estabilització de l'ocupació pública, addicional als que van regular els articles 19.U.6 de la Llei 3/2017, de 27 de juny, de pressupostos generals de l'Estat per a l'any 2017, i l'article 19.U.9 de la Llei 6/2018, de 3 de juliol, de pressupostos generals de l'Estat per a l'any 2018 que inclou les places de naturalesa estructural que, estiguen o no dins de les relacions de llocs de treball, plantilles o una altra forma d'organització de recursos humans que estiguen contemplades en les diferents Administracions públiques, i estant dotades pressupostàriament, hagen estat ocupades de manera temporal i ininterrompuda amb anterioritat a 1 de gener de 2016.  
Addicionalment, els processos d'estabilització continguts en la disposició addicional sisena i en la huitena de l'esmentada llei, inclouen en les seues convocatòries les vacants de naturalesa estructural ocupades de manera temporal per personal amb una relació d'aqueixa naturalesa, anterior a l'1 de gener de 2016.  
En la Comunitat Valenciana, es va publicar en el DOGV de data 02.05.2022 la Resolució de 27 d'abril de 2022, del conseller d'Hisenda i Model Econòmic, per la qual es dicten instruccions i es disposa la publicació del VI Acord de la Comissió de Diàleg Social del Sector Públic Instrumental de la Generalitat, relatiu a criteris generals d'aplicació a les ofertes d'ocupació pública i les seues convocatòries, a les borses d'ocupació temporal, així com als processos d'estabilització derivats de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, en el sector públic instrumental de la Generalitat.  
L'apartat III.1 del VI Acord, estableix en el paràgraf segon que: «Hauran de convocar-se obligatòriament les places que complisquen els criteris de la Llei 20/2021, incloses les places del personal indefinit no fix per sentència que complisquen amb els requisits establits en la Llei 20/2021, amb les característiques establides en l'apartat 11.5 del present acord».  
En aquest sentit, l'esmentat apartat 11.5 de l'acord, estableix que: «En aquelles entitats del SPI que no disposen de RLT publicada en el Diari Oficial de la Generalitat Valenciana, hauran de convocar-se les places amb les característiques exactes a les reflectides en l'última massa salarial executada per l'entitat en l'exercici immediatament anterior al de la convocatòria quant a denominació i classificació del lloc convocat».  
Per part seua, en el Consell de Direcció de l'IVACE, celebrat en data 17 de maig de 2022, es va acordar aprovar una oferta pública d'ocupació (OPO) d'estabilització, d'acord amb els requisits establits en les disposicions addicionals sisena i huitena de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, en la qual estaran integrats set llocs de treball ocupats per personal indefinit no fix per sentència judicial ferma amb una antiguitat en l'IVACE anterior a l'1 de gener de 2016.  
  
Sobre la base d'això, i després de l'informe favorable per a l'oferta d'ocupació pública d'IVACE 2022, emés per la Direcció General de Pressupostos de la Conselleria d'Hisenda i Model Econòmic de data 25 de maig de 2022, es va publicar la Resolució de 26 de maig de 2022, de la directora general de l'Institut Valencià de Competitivitat Empresarial (IVACE), per la qual es dona publicitat a l'oferta d'ocupació pública d'estabilització de l'IVACE de 2022 (DOGV 9350, de data 30.05.2022), en l'annex de la qual figuren els set llocs de treball inclosos en el procés extraordinari d'estabilització. Així mateix, de conformitat amb el que es disposa en l'article 2.2 de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, «Les ofertes d'ocupació que articulen els processos d'estabilització contemplats en l'apartat 1, així com el nou procés d'estabilització, hauran d'aprovar-se i publicar-se abans de l'1 de juny de 2022 i seran coordinats per les Administracions públiques competents. La publicació de les convocatòries dels processos selectius per a la cobertura de les places incloses en les ofertes d'ocupació pública haurà de produir-se abans del 31 de desembre de 2022. La resolució d'aquests processos selectius haurà de finalitzar abans del 31 de desembre de 2024.  
Sobre la base d'això, amb la negociació prèvia amb la representació de les persones treballadores, i en virtut de les facultats establides en l'article 8 del Reglament d'organització i funcionament de l'Institut Valencià de Competitivitat Empresarial (IVACE), aprovat pel Decret 4/2013, de 4 de gener del Consell, resolc:  
  
Primer  
Convocar el procés selectiu per a cobrir pel sistema de concurs de mèrits les 7 places indicades en l'annex 1.  
  
Segon  
La present resolució es regirà pels criteris establits en la Resolució de 27 d'abril de 2022, del conseller d'Hisenda i Model Econòmic, per la qual es dicten instruccions i es disposa la publicació del VI Acord de la Comissió de Diàleg Social del Sector Públic Instrumental de la Generalitat, relatiu a criteris generals d'aplicació a les ofertes d'ocupació pública i les seues convocatòries, a les borses d'ocupació temporal, així com als processos d'estabilització derivats de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, en el sector públic instrumental de la Generalitat. (DOGV 9329, 02.05.2022).  
  
Bases de les convocatòries  
  
1. Objecte de les convocatòries  
1.1. Les presents convocatòries tenen per objecte la selecció de personal, mitjançant el sistema de concurs de mèrits, per a cobrir 7 places recollides en l'annex 1.  
  
2. Condicions generals de les persones aspirants  
2.1. Per a l'admissió a aquest procés selectiu, serà necessari complir els següents requisits:  
2.1.1. Nacionalitat: tindre la nacionalitat espanyola o d'un estat membre de la Unió Europea, o d'algun estat al qual siga aplicable la llibertat de circulació de treballadors. Independentment de la seua nacionalitat, el cònjuge o la cònjuge dels espanyols i de les espanyoles i de les persones nacionals d'altres estats membres de la Unió Europea, i quan així ho dispose el tractat corresponent, el cònjuge dels nacionals d'algun estat en els quals siga aplicable la llibertat de circulació dels treballadors, sempre que no estiguen separats de dret.  
Així mateix, i amb les mateixes condicions que els cònjuges, podran participar els seus descendents i els del seu cònjuge, menors de vint-i-un anys o majors d'aquesta edat que visquen a les seues expenses.  
2.1.2. Edat: tindre compliments setze anys i no haver arribat a l'edat de jubilació.  
2.1.3. Estar en possessió del títol especificat com a requisit en l'annex 1 per a cadascun dels llocs convocats o complides les condicions per a obtindre'ls abans de la finalització del termini de presentació de sol·licituds i disposen del certificat que ho acredite.  
Les persones aspirants amb titulacions obtingudes a l'estranger hauran d'estar en possessió de la corresponent credencial d'homologació o, si és el cas, del corresponent certificat d'equivalència. Aquest requisit no serà aplicable als aspirants que hagueren obtingut el reconeixement de la seua qualificació professional, en l'àmbit de les professions regulades, a l'empara de les disposicions de dret de la Unió Europea.  
  
2.1.4. Capacitat: posseir les capacitats i aptituds físiques i psíquiques que siguen necessàries per a l'acompliment de les corresponents funcions o tasques.  
2.1.5. Habilitació: no haver sigut separada o separat, o haver-se revocat el seu nomenament com a personal funcionari interí, amb caràcter ferm, mitjançant procediment disciplinari, d'alguna administració pública o òrgan constitucional o estatutari, ni trobar-se inhabilitada o inhabilitat per sentència ferma per a l'exercici de qualssevol funcions públiques o d'aquelles pròpies del cos, agrupació professional funcionarial o escala objecte de les convocatòries. En el cas de personal laboral, no trobar-se inhabilitada o inhabilitat per sentència ferma o a conseqüència d'haver sigut acomiadat disciplinàriament de manera procedent, per a exercir funcions similars a les pròpies de la categoria professional a la qual es pretén accedir.  
Tractant-se de persones nacionals d'altres estats, no trobar-se inhabilitades o en situació equivalent ni haver sigut sotmeses a sanció disciplinària o equivalent que impedisca en els mateixos termes en el seu Estat l'accés a l'ocupació pública.  
2.2. Les condicions per a l'admissió per al procés selectiu hauran de reunir-se en el moment de finalització del termini de presentació de sol·licituds i mantindre's durant tot el procés selectiu, fins al moment de l'adjudicació del lloc.  
2.3. L'administració podrà requerir, en qualsevol moment, a les persones aspirants a fi que acrediten el compliment dels requisits exigits per a la seua participació, així com la veracitat de qualsevol dels documents que hagen d'aportar en aquest procés selectiu.  
Si els requisits no foren acreditats o els documents no foren aportats en el termini dels deu dies hàbils següents a la notificació del requeriment, la persona aspirant podria quedar exclosa del procés selectiu.  
  
2.4. No podrà participar en aquest procediment selectiu el personal d'IVACE que ja tinga la condició de personal laboral fix en el mateix grup al de la plaça a la qual s'opta.  
  
3. Forma i termini de presentació de sol·licituds  
3.1. Les persones aspirants han de presentar una sol·licitud per cadascun dels llocs de la convocatòria als quals es presenten d'acord amb el detall indicat en l'annex 1 i amb la formalització del corresponent tràmit telemàtic disponible en la Seu electrònica d'IVACE.  
  
3.2. El termini per a la presentació de sol·licituds s'iniciarà a les 9.00 h del següent al de la publicació de la convocatòria en el DOGV i finalitzarà transcorreguts 20 dies naturals.  
3.3. Les sol·licituds s'han de presentar per via electrònica, d'acord amb el que s'estableix en la normativa vigent. A aquest efecte, les persones sol·licitants hauran d'estar registrades per a l'ús del sistema d'identificació i signatura electrònica Bq@zm o posseir un certificat digital de signatura electrònica, o DNIe; emplenar el formulari de sol·licitud habilitat en el portal de l'IVACE i acreditar el pagament de la taxa adjuntant el justificant d'aquest. El pagament de les taxes haurà de realitzar-se en el compte titularitat de l'IVACE, que apareix a tals efectes en la web de l'IVACE, fent constar el nom i el NIF de la persona sol·licitant, així com la identificació de la plaça a la qual es presenta.  
Tots dos documents es presentaran a través del tràmit telemàtic corresponent al lloc al qual s'opta, que es troba disponible en la següent adreça:  
https://www.ivace.es/index.php/val/component/content/article/367-transparencia/55843-ope-extraordinaria-estabilitzacio-2022'Itemid=100425  
3.4. No seran admeses i, consegüentment, quedaran excloses del procés selectiu aquelles persones que, havent abonat la taxa, no hagen registrat la sol·licitud electrònicament, sense perjudici del que s'indica en l'apartat següent.  
Quan, per motius tècnics no imputables a les persones interessades a participar en el present procediment selectiu, i havent abonat la taxa corresponent, no fora possible completar el procés de signatura i registre de la sol·licitud de manera electrònica i, consegüentment, no figuren en la relació provisional de persones admeses i excloses del procés selectiu, aquelles haurien d'esmenar la seua sol·licitud en la forma prevista en la base 5.3 d'aquesta convocatòria.  
3.5. La presentació de la sol·licitud comporta la declaració responsable relativa al compliment dels requisits de les convocatòries.  
En la resolució definitiva d'aprovats constaran tant els aprovats com els exclosos del procés.  
  
4. Taxa per admissió i forma de pagament  
4.1. Les taxes per admissió seran d'acord amb els imports indicats en l'Annex 1.  
4.1.1. Bonificacions  
Les persones que acrediten formar part d'una família nombrosa de categoria general o d'una família monoparental de categoria general, gaudiran d'una bonificació del 50 % de la quota íntegra acumulable a la fixada, per al que hauran d'assenyalar l'apartat «Bonificacions» de la sol·licitud, i s'aplicarà en realitzar el pagament de la taxa.  
4.1.2. Exempcions. Estan exemptes del pagament de la taxa:  
a) Les persones que acrediten un grau de diversitat funcional igual o superior al 33 %. serà d'aplicació automàtica en realitzar la presentació i registre electrònic de la sol·licitud i assenyalar l'apartat de «Exempcions» de la sol·licitud.  
b) Les persones que acrediten formar part d'una família nombrosa de categoria especial o d'una família monoparental de categoria especial. Serà d'aplicació automàtica en realitzar la presentació i registre electrònic de la sol·licitud i assenyalar l'apartat de «Exempcions família nombrosa especial» de la sol·licitud.  
c) Les dones víctimes d'actes de violència sobre la dona que acrediten aquesta condició mitjançant qualsevol dels mitjans de prova previstos en els articles 9.1 i 9.2 de la Llei 7/2012, de 23 de novembre, de la Generalitat, integral contra la violència sobre la dona en l'àmbit de la Comunitat Valenciana, així com els qui acrediten trobar-se en situació d'exclusió social mitjançant el corresponent document expedit per l'òrgan competent en matèria de benestar social de l'ajuntament de residència. Serà d'aplicació automàtica en realitzar la presentació i registre electrònic de la sol·licitud i assenyalar l'apartat «Altres» de la sol·licitud.  
4.2. En cap cas, el pagament de la taxa eximirà del tràmit de registre electrònic de la sol·licitud.  
La falta de justificació de l'abonament de les taxes o de la presentació dins del termini i en la forma escaient en el registre electrònic corresponent de la sol·licitud, determinarà l'exclusió de la persona aspirant.  
4.3. Procedirà la devolució de les taxes en els supòsits i a través dels procediments contemplats en l'article 1.2-6 de la Llei 20/2017, de 28 de desembre, de la Generalitat, de taxes.  
  
5. Admissió de les persones aspirants  
5.1. Les persones aspirants queden vinculades per les dades que hagen fet constar en les seues sol·licituds, i només poden sol·licitar la seua modificació mitjançant un escrit motivat, dins del termini establit en la base 3 per a la presentació de sol·licituds.  
5.2. Acabat el termini de presentació de sol·licituds, i prèvia verificació que s'ha realitzat el pagament de les taxes, la Direcció General de de l'IVACE dictarà resolució, que es publicarà en el Diari Oficial de la Generalitat Valenciana i en la web de l'IVACE, que contindrà la relació provisional de persones admeses i excloses per a participar en el concurs de mèrits.  
El fet de constar en la llista de persones admeses no implica el reconeixement de les persones interessades que es compleixen els requisits per a participar en aquestes convocatòries.  
5.3. Les persones aspirants podran, en cas d'error, exclusió o de no figurar en la relació provisional de persones admeses i excloses, esmenar electrònicament els defectes en què hagen incorregut en la seua sol·licitud, o realitzar les al·legacions que tinguen per convenient en el termini de deu dies hàbils, comptats a partir del següent al de la publicació de la resolució a què es refereix la base anterior, d'acord amb el que s'estableix en l'article 68 de la Llei 39/2015, d'1 d'octubre, del procediment administratiu comú de les administracions públiques.  
A aquest efecte, hauran de seguir les instruccions que s'indiquen en la resolució per la qual es publique la relació provisional d'admesos i exclosos. Especialment, aquelles persones aspirants que no hagen pogut completar la presentació i registre de la seua sol·licitud electrònicament per motius tècnics, tal com es disposa en la base 3, hauran d'annexar, en tot cas, justificant de l'intent de la presentació i registre de la sol·licitud o la petició, i el justificant del pagament de la taxa o, si escau, el document que acredite l'aplicació de les bonificacions o exempcions corresponents, tot això, realitzat en el termini establit en la base 3 per a la presentació de sol·licituds.  
5.4. En tot cas, a fi d'evitar errors i, en el supòsit de produir-se, procedir a la seua esmena dins del termini i en la forma escaient, les persones aspirants comprovaran que no figuren recollides en la relació provisional de persones excloses i, a més, que les seues dades personals i altres circumstàncies consignades en la seua sol·licitud consten correctament en les relacions de persones admeses.  
5.5. Transcorregut el termini anterior, vistes les al·legacions i, si és el cas, esmenats els defectes, es dictarà una resolució que eleve a definitiva la relació de persones admeses i excloses a la del procés selectiu, que es publicarà en el Diari Oficial de la Generalitat Valenciana.  
  
  
6. Procés selectiu  
6.1. Només podran participar en el concurs de mèrits les persones que consten en el llistat definitiu de persones admeses. Els mèrits al·legats hauran d'haver sigut obtinguts amb anterioritat a la finalització del termini establit per a la presentació de sol·licituds.  
6.2. A les persones incloses en els esmentats llistats, se'ls concedirà un termini de 10 dies hàbils perquè realitzen, obligatòriament, el tràmit d'autobaremació via telemàtica, emplenant com cal el formulari i adjuntant tots aquells documents acreditatius dels mèrits declarats en aquest, ajustant-se als previstos en l'annex 2, ben acreditats. El formulari d'autobaremació té la consideració de declaració responsable en els termes previstos en l'article 69 de la Llei 39/2015, d'1 d'octubre. Si els mèrits que s'al·leguen ja consten en el registre de personal de l'IVACE, únicament serà necessari citar-los en el formulari d'autobaremació, sense aportar els documents corresponents. Només es valoraran els mèrits al·legats en l'autobaremació.  
  
6.3. El procediment selectiu per a la cobertura de les places convocades serà l'excepcional de concurs, la realització del qual s'ajustarà a les següents particularitats:  
a) Es desenvoluparà en una única fase de valoració de mèrits  
b) Només es valoraran els mèrits al·legats i acreditats dins del termini i en la forma escaient per les persones aspirants.  
c) Les persones aspirants seran ordenades de major a menor puntuació i conforme a l'ordre de prelació resultant de l'aplicació de la base 7.1 d'aquesta convocatòria.  
d) La superació del procés selectiu es declararà en número idèntic al de places convocades.  
e) Els aspirants que no acrediten cap mèrit seran exclosos del procés selectiu.  
f) D'aquest procés no es derivarà la constitució de borsa d'ocupació per al nomenament de personal laboral temporal.  
6.4. La valoració dels mèrits es realitzarà segons el que es disposa en el VI Acord de la Comissió de Diàleg Social del Sector Públic Instrumental de la Generalitat, relatiu a criteris generals d'aplicació a les ofertes d'ocupació pública i les seues convocatòries, a les borses d'ocupació temporal, així com als processos d'estabilització derivats de la Llei 20/2021, de 28 de desembre, de mesures urgents per a la reducció de la temporalitat en l'ocupació pública, en el sector públic instrumental de la Generalitat.  
6.5. Puntuació final del procés selectiu  
La puntuació màxima del procés selectiu serà de 100 punts que es distribuiran d'acord amb el barem que figura en l'annex 2.  
La puntuació final del procés selectiu s'obtindrà del total de punts obtingut en el barem.  
A continuació es configuraran les llistes que procedisquen, d'acord amb els llocs oferits en la base 1, ordenades per puntuació de major a menor, que s'interrompran quan el nombre de persones incloses en aquestes coincidisca amb el nombre de llocs convocats. Aquestes constituiran les llistes definitives de les persones aprovades a l'efecte de ser nomenats personal laboral fix.  
  
7. Sistema de qualificació  
7.1. Finalitzada la valoració dels mèrits se sumarà el total de punts obtinguts i s'ordenarà als aspirants per la puntuació global obtinguda, de major a menor. Quan la puntuació global obtinguda per dues o més aspirants siga igual s'aplicaran els següents criteris de desempat.  
En primer lloc, a favor de la persona amb major puntuació obtinguda en els diferents apartats del barem del concurs, pel mateix ordre en el qual figuren llistats, és a dir:  
1r. Experiència (sumades, si és el cas, les puntuacions obtingudes en els diversos subapartats)  
2n. Exàmens aprovats  
3r. Titulacions acadèmiques  
4t. Coneixement del valencià  
5é. Coneixement d'idiomes comunitaris  
6é. Formació  
En cas de empat, es dirimirà a favor de les persones amb diversitat funcional i, cas d'existir empat entre elles, a favor de la que major grau de discapacitat presente.  
En cas de persistir l'empat, si fora entre persones de diferent sexe, es dirimirà a favor del sexe femení en cas que estiga infrarepresentat dins del col·lectiu de persones que formen part del cos objecte de la convocatòria en la data de la seua publicació.  
Finalment, si encara persistira l'empat, aquest es dirimirà per ordre alfabètic del primer cognom de les persones aspirants empatades, i s'iniciarà l'ordre per la lletra «Q» d'acord amb el resultat del sorteig celebrat el 18 d'octubre de 2022 (DOGV 9454, 21.10.2022).  
7.2. La comissió de selecció no podrà declarar superat el procés a un nombre d'aspirants superior al de places convocades.  
  
8. Llistes del procés selectiu  
8.1. Realitzada la valoració dels mèrits, la comissió de selecció publicarà les llistes provisionals de baremació de mèrits, amb la puntuació obtinguda, i desglossada en els diferents apartats del barem, i es concedirà un termini de deu dies hàbils perquè formulen les reclamacions que estimen pertinents en relació amb la baremació.  
En aquells processos selectius en els quals el nombre de persones supere àmpliament el nombre de places convocades, la comissió de selecció podrà acordar la revisió i valoració dels mèrits d'aquelles persones que, atesa la puntuació final de l'autobaremació presentada, tinguen possibilitats d'obtindre plaça en el procés selectiu de què es tracte.  
  
8.2. Resoltes les possibles reclamacions, la Comissió de Selecció, mitjançant un anunci, publicarà les llistes definitives amb la puntuació obtinguda, desglossada en els diferents apartats del barem. Aquesta publicació servirà de notificació a les persones interessades, així com la relació definitiva de persones aprovades per la seua ordre de puntuació total a què es refereix la base 6.5.  
  
9. Relació definitiva i presentació de documents  
9.1. La comissió de selecció elevarà a la Direcció General de l'IVACE, per a la publicació en el Diari Oficial de la Generalitat Valenciana, les relacions definitives de persones aprovades per ordre de puntuació total, perquè en el termini de deu dies hàbils, comptats des de l'endemà de la publicació, aporten davant la Direcció General de l'IVACE, els següents documents:  
a) Fotocòpia del DNI o NIE.  
b) Fotocòpia autenticada del títol acadèmic exigible segons el que s'estableix en la base 2.1.3 de l'ordre, o certificació acadèmica que acredite haver realitzat tots els estudis per a l'obtenció del títol. En el cas de titulacions obtingudes a l'estranger, una fotocòpia autenticada de la credencial d'homologació o, si és el cas, del corresponent certificat d'equivalència. Aquest requisit no serà aplicable als aspirants que hagen obtingut el reconeixement de la seua qualificació professional, en l'àmbit de les professions regulades, a l'empara de les disposicions de dret de la Unió Europea.  
c) Declaració responsable de no haver sigut separada o separat, o haver-se revocat el seu nomenament com a personal funcionari interí, amb caràcter ferm, mitjançant procediment disciplinari, d'alguna administració pública o òrgan constitucional o estatutari, ni trobar-se inhabilitada o inhabilitat per sentència ferma per a l'exercici de qualssevol funcions públiques o d'aquelles pròpies del cos, agrupació professional funcionarial o escala objecte de les convocatòries. En el cas del personal laboral, no trobar-se inhabilitada o inhabilitat per sentència ferma o a conseqüència d'haver sigut acomiadat disciplinàriament de manera procedent, per a exercir funcions similars a les pròpies de la categoria professional o equivalent a la qual es pretén accedir.  
Tractant-se de persones nacionals d'altres estats, no trobar-se inhabilitades o en situació equivalent ni haver sigut sotmeses a sanció disciplinària o equivalent que impedisca en els mateixos termes, en el seu Estat, l'accés a l'ocupació pública.  
d) Els qui superen el procés selectiu han d'acreditar els seus coneixements de valencià mitjançant la presentació dels certificats, diplomes o títols que hagen sigut homologats per la Generalitat. El personal que no puga acreditar aquests coneixements haurà de realitzar els cursos de perfeccionament oportuns que, a aquest efecte, es realitzen.  
Segons el preceptuat en la normativa, acreditaran els seus coneixements de valencià, mitjançant un certificat expedit o homologat per la Junta Qualificadora de Coneixements de Valencià (d'ara en avant JQCV).  
Les persones que en data de presentació de la documentació requerida estiguen en actiu i inscrites en el Registre de Personal de l'IVACE només hauran de justificar els apartats 9.1.b) i 9.1.d), llevat que ja els tinguen acreditats i inscrits en el Registre de Personal de l'IVACE, i únicament hauran de manifestar-lo per escrit davant la Direcció General de l'IVACE, sense aportar la documentació corresponent.  
9.2. Les persones que superen el procés selectiu i que van sol·licitar una de les exempcions o bonificacions de les taxes establides en la base 4, hauran de presentar, addicionalment, una fotocòpia autenticada dels documents acreditatius de la concurrència de tal exempció o bonificació.  
9.3. Les persones seleccionades que, dins del termini indicat i excepte casos de força major, no presenten la documentació acreditativa dels fets indicats, o que d'aquesta es deduïra que manquen d'algun dels requisits exigits, no podran ser designades com a adjudicatàries de les places, sense perjudici de la responsabilitat en què pogueren haver incorregut per falsedat en les seues sol·licituds de participació.  
9.4. No obstant això el que es disposa en els apartats anteriors, d'acord amb el que s'estableix en l'article 28 de la Llei 39/2015, l'òrgan gestor del procés selectiu podrà verificar la realitat de les dades declarades i la veracitat dels documents aportats o, si és el cas, recaptar-los electrònicament a través de les seues xarxes corporatives o d'una consulta a les plataformes d'intermediació de dades o altres sistemes electrònics habilitats a aquest efecte, especialment els relatius a la condició de personal amb diversitat funcional, família nombrosa, titulació acadèmica, certificat expedit per la JQCV, llevat que la persona interessada manifeste expressament que no presta el seu consentiment, i marcarà per a això la casella continguda en el formulari de la sol·licitud.  
  
10. Designació com a personal laboral fix de l'IVACE  
Transcorregut el termini de presentació de la documentació, es dictarà una resolució, que es publicarà en el Diari Oficial de la Generalitat Valenciana, en la qual es reconeixerà a les persones seleccionades com a personal laboral fix de l'IVACE, després de l'adjudicació d'una de les places convocades d'acord amb la puntuació obtinguda.  
Amb la finalitat d'assegurar la cobertura de les places convocades, quan es produïsquen renúncies de les persones seleccionades abans de l'adjudicació, o en el cas que aquestes no complisquen els requisits de la base 9 anterior, l'òrgan convocant podrà requerir a la comissió de selecció una relació complementària de les persones que seguisquen a les propostes, per al seu possible nomenament com a personal laboral fix.  
  
11. Comissió de Selecció  
11.1. La Comissió de Selecció designada per a dur a terme el procés selectiu corresponent a la present ordre, estarà integrada per cinc persones que tindran la titularitat de la presidència, la secretaria i tres vocalies, i caldrà designar el mateix nombre de persones suplents.  
11.2. La relació nominal de les persones que integren la Comissió de Selecció serà publicada amb anterioritat a la iniciació de la valoració de mèrits del procés selectiu, mitjançant resolució que es publicarà en la forma prevista en la base 12 i en el Diari Oficial de la Generalitat Valenciana.  
11.3. La Comissió de Selecció podrà sol·licitar la designació de personal col·laborador de caràcter administratiu o de personal col·laborador de suport tècnic que estime oportuns, per a l'adequat desenvolupament del procés selectiu.  
11.4. Correspon a la Comissió de Selecció exercir les funcions relatives a la baremació dels mèrits al·legats i, en general, adoptar les mesures escaients amb vista al desenvolupament correcte del procés selectiu.  
  
11.5. Les persones integrants de la Comissió de Selecció, així com el personal col·laborador de suport tècnic, hauran d'abstindre's i podran ser recusades per les persones interessades quan concórreguen en ells circumstàncies de les previstes en els articles 23 i 24 de la Llei 40/2015, d'1 d'octubre, de règim jurídic del sector públic.  
11.6. A l'efecte de comunicacions i de qualssevol una altra incidència la Comissió de Selecció tindrà la seu en IVACE, c/ de la Democràcia, 77, Torre 2, 46653 València.  
11.7. A l'efecte de gratificacions i indemnitzacions, la Comissió de Selecció i el personal col·laborador a què fa referència l'apartat 3, es regiran pel que es disposa en el Decret 24/1997, d'11 de febrer, del Consell, sobre indemnitzacions per raó del servei i gratificacions per serveis extraordinaris.  
11.8. El funcionament de la comissió de selecció s'adaptarà al que s'estableix la Llei 40/2015, d'1 d'octubre, de règim jurídic del sector públic i altra normativa vigent, amb subjecció, quant al desenvolupament i execució del procediment selectiu, a les resolucions i instruccions dictades per l'òrgan gestor i altres competents en matèria de funció pública, així com els protocols establits a l'efecte de garantir la transparència.  
  
12. Publicitat  
Totes les resolucions que es dicten per l'òrgan competent, així com els acords i/o notes informatives emesos per la comissió de selecció, es publicaran en la web de l'IVACE.  
  
13. Recursos  
13.1. La present convocatòria i els actes administratius dictats en el desenvolupament del procés selectiu posen fi a la via administrativa. Contra aquests podrà interposar-se, potestativament, un recurs de reposició en el termini d'un mes comptat des de l'endemà de la publicació en el Diari Oficial de la Generalitat Valenciana, davant el mateix òrgan que ha dictat l'acte contra el qual es recorre, d'acord amb el que es disposa en els articles 123 i 124, de la Llei 39/2015, d'1 d'octubre, del procediment administratiu comú de les administracions públiques, o, directament, un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats des de l'endemà de la publicació en el Diari Oficial de la Generalitat Valenciana, d'acord amb el que s'estableix en els articles 10, 14.2 i 46 de la Llei 29/1998, de 13 de juliol, reguladora de la jurisdicció contenciosa administrativa.  
Tot això sense perjudici que les persones interessades puguen fer ús, si és el cas, de qualsevol altre que estimen procedent.  
13.2. Contra els acords i actes de tràmit de l'Òrgan Tècnic de Selecció (OTS), si aquests últims decideixen directament o indirectament el fons de l'assumpte, determinen la impossibilitat de continuar el procediment o produeixen indefensió o perjudici irreparable a drets i interessos legítims, podrà interposar-se un recurs d'alçada davant la directora general de l'IVACE, a partir de l'endemà de la publicació del corresponent acord, de conformitat amb el que es disposa en els articles 121 i 122, de la Llei 39/2015, d'1 d'octubre, del procediment administratiu comú de les administracions públiques.  
  
València, 2 de desembre de 2022.- La directora general de l'VACE: Júlia Company Sanus.  
  
  
ANNEX I  
Convocatòria 2/22 oferta d'ocupació pública (OPO) d'estabilització de l'IVACE 2022  
  
Núm. lloc 49  
Denominació: tècnic/a superior 3  
Classificació: A 20 E039  
Forma d'accés: concurs  
Requisits de formació: títol universitari oficial de llicenciatura en Dret, o equivalent o bé títol universitari oficial de grau que d'acord amb els plans d'estudis vigents, habiliten per a exercir les activitats de caràcter professional relacionades amb les funcions assenyalades per al lloc.  
  
Funcions del lloc: Estudiar, proposar, gestionar, inspeccionar i en general aquelles funcions de nivell superior en matèria de Dret Europeu de la Competència (ajudes d'estat) i Fons estructurals per a garantir el funcionament intern i l'activitat desenvolupada pel servei, conformement amb la legalitat vigent, seguint criteris d'eficiència i eficàcia.  
  
Taxa: 27, 51 euros  
  
Núm. lloc 51  
Denominació: tècnic/a superior 3  
Classificació: A20 E039  
Forma d'accés: concurs  
Requisits de formació: títol universitari oficial d'enginyeria industrial o equivalent, o bé títol universitari oficial de grau més títol oficial de màster universitari que d'acord amb els plans d'estudis vigents, habiliten per a exercir les activitats de caràcter professional relacionades amb les funcions assenyalades per al lloc.  
Funcions del lloc: Estudiar, proposar, gestionar, inspeccionar, i en general desenvolupar aquelles funcions de nivell superior en matèria d'innovació empresarial i impuls a la incorporació de processos més ecoeficients en les empreses de la Comunitat Valenciana per a garantir el funcionament i l'adaptació d'aquestes a les exigències del mercat, conformement amb la legalitat vigent, seguint criteris d'eficiència i eficàcia. Fer tasques d'instrucció, avaluació i verificació de projectes presentats en les línies d'ajuda R+D+I de l'IVACE, així com control i seguiment de l'execució d'operacions secundades per l'IVACE.  
  
Taxa: 27, 51 euros  
  
  
Núm. lloc 130  
Denominació: tècnic/a superior 3  
Classificació: A20 E039  
Forma d'accés: concurs  
Requisits de formació: títol universitari oficial d'enginyeria industrial o equivalent, o bé títol universitari oficial de grau més títol oficial de màster universitari que d'acord amb els plans d'estudis vigents, habiliten per a exercir les activitats de caràcter professional relacionades amb les funcions assenyalades per al lloc.  
Funcions del lloc: Estudiar, proposar, gestionar, inspeccionar i en general desenvolupar aquelles funcions de nivell superior en matèria d'innovació empresarial i impuls a la generació de noves solucions tecnològiques per les empreses, així com desenvolupament de serveis de seguiment dels projectes de R+D+i secundats a través de línies d'ajudes gestionades en la Unitat Administrativa d'Innovació, conformement amb la legalitat vigent, seguint criteris d'eficiència i eficàcia. Fer tasques d'instrucció, avaluació i verificació de projectes presentats en les línies d'ajuda R+D+I de l'IVACE, així com control i seguiment de l'execució d'operacions secundades per l'IVACE.  
Taxa: 27, 51 euros  
  
Núm. lloc 142  
Denominació: cap d'unitat  
Classificació: A24 E047  
Forma d'accés: concurs  
Requisits de formació: títol universitari oficial de llicenciatura en Economia o Direcció d'Empreses o equivalent o bé títol universitari oficial de grau més títol oficial de màster universitari que d'acord amb els plans d'estudis vigents, habiliten per a exercir les activitats de caràcter professional relacionades amb les funcions assenyalades per al lloc.  
  
Funcions del lloc: Programar, estudiar, proposar, coordinar, gestionar, controlar, inspeccionar, assessorar i en general aquelles funcions de nivell superior en matèria tecnicoeconòmica, financera i fiscal per a la promoció i estímul de les energies renovables i l'estalvi i l'eficiència energètica, així com realitzar el seguiment conformement amb la legalitat vigent, seguint criteris d'eficiència i sostenibilitat.  
Taxa: 27, 51 euros  
  
Núm. lloc 153  
Denominació: tècnic/a superior 4  
Classificació: A20 E038  
Forma d'accés: concurs  
Requisits de formació: títol universitari oficial d'enginyeria industrial o equivalent, o bé títol universitari oficial de grau més títol oficial de màster universitari que d'acord amb els plans d'estudis vigents, habiliten per a exercir les activitats de caràcter professional relacionades amb les funcions assenyalades per al lloc.  
Funcions del lloc: Estudiar, proposar, inspeccionar, i en general aquelles funcions de nivell superior en matèria de promoció i estímul de l'estalvi energètic de l'enllumenat públic i de les empreses i entitats, diversificació energètica, avaluació i verificació tecnicoeconòmica de projectes en programes d'incentius econòmics en matèria d'eficiència energètica en l'enllumenat públic, industrial i edificis del sector terciari, donar suport tècnic en el registre de certificació energètica d'edificis, tot això conformement amb la legalitat vigent, seguint criteris d'eficiència i sostenibilitat.  
Taxa: 27, 51 euros  
  
  
Núm. lloc 155  
Denominació: tècnic/a superior 4  
Classificació: A20 E038  
Forma d'accés: concurs  
Requisits de formació: títol universitari oficial d'enginyeria industrial o equivalent, o bé títol universitari oficial de grau més títol oficial de màster universitari que d'acord amb els plans d'estudis vigents, habiliten per a exercir les activitats de caràcter professional relacionades amb les funcions assenyalades per al lloc.  
Funcions del lloc: Estudiar, proposar, inspeccionar i en general aquelles funcions de nivell superior en matèria de promoció, estímul de l'estalvi energètic en els edificis del sector terciari, les empreses i entitats, avaluació i verificació tecnicoeconòmica de projectes en programes d'incentius econòmics en matèria d'eficiència energètica en edificis del sector terciari, fer les tasques encomanades a IVACE en l'Acord del Consell de 16 de desembre de 2016, desenvolupar el registre, procediment i normativa de certificació energètica d'edificis en la Comunitat Valenciana, tot això conformement amb la legalitat vigent seguint criteris d'eficiència i sostenibilitat.  
Taxa: 27, 51 euros  
  
Núm. lloc 156  
Denominació: tècnic/a superior 2  
Classificació: A22 E040  
Forma d'accés: concurs  
Requisits de formació: títol universitari oficial d'enginyeria industrial o equivalent, o bé títol universitari oficial de grau més títol oficial de màster universitari que d'acord amb els plans d'estudis vigents, habiliten per a exercir les activitats de caràcter professional relacionades amb les funcions assenyalades per al lloc.  
Funcions del lloc: Estudiar, proposar, gestionar, inspeccionar, assessorar i en general aquelles funcions de nivell superior en matèria de promoció i estímul de l'estalvi, diversificació i ús eficient de l'energia. Desenvolupar les activitats previstes en les fases de tramitació, avaluació i verificació de línies d'ajudes d'eficiència energètica i gestionar i assessorar actuacions en matèria de foment de la mobilitat sostenible i del vehicle amb combustibles alternatius, tot això conformement amb la legalitat vigent, seguint criteris d'eficiència i sostenibilitat.  
Taxa: 27, 51 euros  
  
  
ANNEX II  
Barem  
  
En el concurs al qual es refereix la base 6.5 de la present convocatòria, la valoració dels mèrits s'efectua d'acord amb el següent barem:  
  
a) Experiència (60 punts màxim):  
a.1) Serveis prestats en l'IVACE, en la mateixa categoria professional o equivalent i amb les funcions corresponents a les del lloc convocat: 0,36 punts per mes treballat.  
a.2) Serveis prestats en l'Administració de la Generalitat o altres ens del seu sector públic, en la mateixa categoria professional o equivalent: 0,11 punts per mes treballat  
a.3) Serveis prestats en unes altres administracions públiques, en la mateixa categoria professional o equivalent: 0,10 punts per mes treballat.  
a.4) Serveis prestats en l'IVACE en diferent categoria professional: 0,09 punts per mes treballat.  
b) Altres mèrits (40 punts màxim):  
b.1) Exàmens aprovats en processos selectius de l'IVACE del mateix grup, convocats en els últim 10 anys anteriors a la convocatòria: 4 punts per examen fins a un màxim de 12 punts.  
b.2) Tindre titulacions acadèmiques oficials iguals o superiors a l'exigida en la convocatòria: 4 punts per cada titulació fins a un màxim de 8 punts.  
b.3) Coneixement del valencià: fins a un màxim de 15 punts.  
El coneixement del valencià: es valorarà fins a un màxim de 15 punts, amb l'acreditació prèvia d'estar en possessió del corresponent certificat expedit o homologat per la Junta Qualificadora de Coneixements del Valencià, conformement amb la següent escala:  
- Coneixement oral o A2: 3 punts.  
- Grau elemental o B1: 6 punts.  
- Nivell B2: 9 punts.  
- Grau mitjà o C1: 12 punts.  
- Grau superior o C2: 15 punts.  
La valoració del coneixement del valencià s'efectuarà puntuant exclusivament el nivell més alt obtingut.  
b.4) Coneixement d'idiomes comunitaris: fins a un màxim de 4 punts.  
Es valorarà el coneixement de llengües oficials de la Unió Europea, diferents de la llengua espanyola segons els nivells especificats, que caldrà acreditar documentalment mitjançant títols, diplomes i certificats expedits per les escoles oficials d'idiomes, per les universitats espanyoles que seguisquen el model d'acreditació d'exàmens de l'Associació de Centres de Llengües d'Educació Superior (ACLES), així com tots aquells indicats en l'annex del Decret 61/ 2013, de 17 de maig, del Consell, pel qual s'estableix un sistema de reconeixement de la competència en llengües estrangeres en la Comunitat Valenciana, tenint en compte les seues modificacions posteriors per ordre de la conselleria competent en matèria d'educació.  
El coneixement de l'idioma comunitari es valorarà fins a un màxim de 4 punts, per curs o la seua equivalència si es tracta de cicles de l'escola oficial d'idiomes, o de nivells o certificats segons el Marc europeu comú de referència (nivell bàsic, nivell intermedi i nivell avançat), conformement amb l'escala que es detalla en la taula adjunta al present punt. La valoració del coneixement de l'idioma comunitari s'efectuarà puntuant exclusivament el nivell més alt obtingut en cadascun dels idiomes comunitaris.  
Les equivalències entre els ensenyaments regulats pel Reial decret 967/1988, de 2 de setembre, i les regulades pels reials decrets 944/2003 i 1629/2006, de 29 de desembre (Llei orgànica 2/2006, de 3 de maig) i per la disposició final 1a del Decret 138/2014, de 29 d'agost (Llei orgànica 8/2013, de 9 de desembre) són les que es detallen en la taula adjunta al present punt.  
  
b.5) Formació: fins a un màxim de 15 punts pels cursos de formació rebuts o impartits, el contingut de la qual tinga relació amb les funcions i responsabilitats del lloc de treball objecte de la convocatòria, sempre que no constituïsquen requisit indispensable per a participar en el procés de selecció i al mateix temps hagen sigut impartits o homologats per centres o organismes oficials legalment autoritzats i reconeguts.  
  
Els cursos impartits per una altra mena d'entitats o acadèmies privades només es consideraran si estan homologats per una entitat pública.  
- De 100 o més hores: 5 punts.  
- De 50 o més hores: 2,50 punts.  
- De 25 o més hores: 1,25 punts.  
- De 15 o més hores: 0,75 punts.